stanford-oval/wikipedia huggingface dataset:
Sarain Boylan

| Sarain Boylan> Henkilötiedot |
| --- | --- |
Ammatti:  näyttelijä
Näyttelijä
Aktiivisena:  1995–
Merkittävät roolit:  Malta (Rent-a-Goalie) Brenda (Saw IV)
Aiheesta muualla
IMDb 
Elonet
Sarain Boylan on kanadalainen näyttelijä, joka sai Gemini-ehdokkuuden komediasarjasta Rent-a-Goalie. Useimmiten hän on näytellyt independent-elokuvissa, muun muassa Hustlessa ja Saw IV:ssä. Boylan on vieraillut myös televisiosarjoissa C.S.I. Miami ja Aaron Stone.
Saksan jalkapallon 1. Bundesliiga 2016–2017

Saksan jalkapallon 1. Bundesliiga 2016–2017 on Saksan jalkapalloilun korkeimman sarjan, Bundesliigan, 54. kausi.
Sarjataulukko

| Sij>  | Joukkuen • k •  | O | V | T | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- |
| 1 | Bayern München (M) | 34 | 25 | 7 | 2 | 89 | 22 | +67 | 82 | Pääsee Mestarien liigan lohkovaiheeseen. |
| 2 | RB Leipzig | 34 | 20 | 7 | 7 | 66 | 39 | +27 | 67 | Pääsee Mestarien liigan lohkovaiheeseen. |
| 3 | Borussia Dortmund | 34 | 18 | 10 | 6 | 72 | 40 | +32 | 64 | Pääsee Mestarien liigan lohkovaiheeseen. |
| 4 | Hoffenheim | 34 | 16 | 14 | 4 | 64 | 37 | +27 | 62 | Pääsee Mestarien liigan play-off-kierrokselle. |
| 5 | Köln | 34 | 12 | 13 | 9 | 51 | 42 | +9 | 49 | Pääsee Eurooppa-liigan lohkovaiheeseen. |
| 6 | Hertha BSC | 34 | 15 | 4 | 15 | 43 | 47 | −4 | 49 | Pääsee Eurooppa-liigan lohkovaiheeseen. |
| 7 | Freiburg | 34 | 14 | 6 | 14 | 42 | 60 | −18 | 48 | Pääsee Eurooppa-liigan kolmannelle karsintakierrokselle. |
| 8 | Werder Bremen | 34 | 13 | 6 | 15 | 61 | 64 | −3 | 45 |  |
| 9 | Borussia Mönchengladbach | 34 | 12 | 9 | 13 | 45 | 49 | −4 | 45 |  |
| 10 | Schalke 04 | 34 | 11 | 10 | 13 | 45 | 40 | +5 | 43 |  |
| 11 | Eintracht Frankfurt | 34 | 11 | 9 | 14 | 36 | 43 | −7 | 42 |  |
| 12 | Bayer Leverkusen | 34 | 11 | 8 | 15 | 53 | 55 | −2 | 41 |  |
| 13 | Augsburg | 34 | 9 | 11 | 14 | 35 | 51 | −16 | 38 |  |
| 14 | Hamburger SV | 34 | 10 | 8 | 16 | 33 | 61 | −28 | 38 |  |
| 15 | Mainz 05 | 34 | 10 | 7 | 17 | 44 | 55 | −11 | 37 |  |
| 16 | Wolfsburg (O) | 34 | 10 | 7 | 17 | 34 | 52 | −18 | 37 | Joutuu putoamiskarsintaan. |
| 17 | FC Ingolstadt (P) | 34 | 8 | 8 | 18 | 36 | 57 | −21 | 32 | Putoaminen 2. Bundesliigaan. |
| 18 | Darmstadt 98 (P) | 34 | 7 | 4 | 23 | 28 | 63 | −35 | 25 | Putoaminen 2. Bundesliigaan. |
;  ;  .
Aiheesta muualla

Virallinen sivusto (saksaksi)
Samsung Galaxy Ace 3

| Samsung Galaxy Ace 3 |
| --- | --- |


Valmistaja:  Samsung Electronics
Julkaistu:  kesäkuu 2013
Edeltäjä:  Samsung Galaxy Ace 2
Seuraaja:  Samsung Galaxy Ace 4
Mitat:  121,2 × 62,7 × 9,8 mm
Paino:  115 g
Näyttö:  4,0"
Näytön kuvatarkkuus:  480 × 800 px
Suoritin:  1,0 GHz kaksiydinprosessori
Grafiikkapiiri:  Broadcom VideoCore IV
Keskusmuisti:  1 Gt
Flash-muisti:  4/8 Gt
Takakamera:  5 megapikseliä
Etukamera:  0,3 megapikseliä
Valmiusaika:  370 h
Puheaika:  8 h
Käyttöjärjestelmä:  Android 4.2 "Jelly Bean"
Akku:  1 500 mAh
Liitännät:  microUSB
Muistikorttipaikka:  tukee enintään 64 gigatavun microSD-kortteja
Infobox OKNimi-testi OK: 
Samsung Galaxy Ace 3 on Samsung Electronicsin kesäkuussa 2013 julkaisema älypuhelin, jossa on Android 4.2 "Jelly Bean" -käyttöjärjestelmä.
Laitteessa on 4,0 tuuman näyttö ja kaksiydinprosessori. Siinä on joko 4 tai 8 gigatavua tallennustilaa ja 1 gigatavu keskusmuistia. Tallennustila on laajennettavissa enintään 64 gigatavun microSD-kortilla. Takakamera on 5 megapikselin ja etukamera 0,3 megapikselin kamera. Akkua on 1 500 milliampeerituntia.
Aiheesta muualla

Samsung Galaxy Ace 3 Samsungin sivuilla
Sampleri

Samplerin käyttöä.
Sampleri on elektronisen musiikin työkalu, joka pystyy soittamaan tallennettuja ääninäytteitä, esimerkiksi soittimilla soitettuja osia, tietyllä rytmillä, järjestyksellä, äänenvoimakkuudella ja efekteillä paranneltuna. Samplereita on toteutettu sekä laitteisto- että ohjelmistoversioina.
Viime vuosien aikana ohjelmistosamplereiden suosio on ollut kasvussa, sillä yleisimmät musiikintekoon tarkoitetut tietokoneohjelmat sisältävät oman täysin ominaisuuksin varustellun samplerinsa. Suurin osa ammattimuusikoista kuitenkin käyttää vielä hardware-samplereita niiden tarjoaman suoraviivaisen käyttöliittymän, sekä kiistellysti erilaisen tai "paremman" soundin vuoksi.
Monissa samplereissa on kosketusherkät (engl. velocity pad), kumista tai muusta materiaalista valmistetut kosketuspädit, joilla voidaan kontrolloida mm. soivan samplen pituutta ja voimakkuutta.
Yksi merkittävimmistä samplayksen virstanpylväistä on DJ Shadown esikoisalbumi Endtroducing....., joka on tuotettu lähes täysin kahden levysoittimen ja MPC-60-samplerin avulla. Levyllä ei käytetty lainkaan perinteisiä soittimia, vaan ainoastaan manipuloituja sampleja.
Tunnettuja samplereita:

Roland Sp-202
Roland Dr. Sample Sp-303
Roland Sp-404 (SX)
Akai MPC 2000
E-mu SP-1200
Ensoniq ASR-10
Aiheesta muualla

Kuvia tai muita tiedostoja aiheesta Sampleri Wikimedia Commonsissa
Savitaipaleen lentokenttä

Savitaipaleen lentokenttä oli 19 kilometrin päässä Savitaipaleen kirkonkylästä  Niinimäen Kupulankankaalla sijainnut vuonna 1940 valmistunut lentokenttä. Kentän 100 x 825 metrin kokoisella laskualueella sijaitsi neljä kiitorataa. Kentällä oli 13 lentokoneiden sirpalesuojaa, korjauspaja, miehistörakennus sekä keittiö ja ruokala. Lentorykmentti 2:n alaisuuteen kuulunut kenttä jäi jatkosodan alettua käyttöön ainoastaan varakenttänä.
Jatkosodan päätyttyä Neuvostoliiton valvontakomissio tarkasti kentän 12. lokakuuta 1944. Sotavuosien jälkeen Lappeenrannan ilmailuyhdistys käytti kenttää purjelentotoimintaan 1960-luvun alkuun saakka. Ilmavoimat käytti Savitaipaleen kenttää viimeisen kerran sotaharjoitusten yhteydessä 2. lokakuuta 1959, koneina olivat Hävittäjälentolaivue 31:n VL Viima yhteyskoneet VI-22 ja VI-15. Kentälle jouduttiin tätä varten raivaamaan kulottamalla 400 metrin pituinen kapea kiitotie. Purjelentotoiminta päättyi kentällä 1963 mutta vielä 21. toukokuuta 1970 kentän silloin jo männyntaimia kasvaneelta 200-250 metriä pitkältä kiitotieltä ja metsäautotieltä lennettiin kolmisenkymmentä pölytyslentoa Let Z-37 Cmelak OH-CMB-koneella. Nykyisin kenttäalue on täysin metsittynyt. Alueella sijaitsee puolustusvoimien varikko.
Salla Kalkas

Salla Kaarin Kalkas (s. 1995) on suomalainen runoilija. Kalkas on julkaissut kaksi teosta nimeltään Bartholinin rauhaset (Kulttuurivihkot, 2018) ja Yö etsii ruosteista siivilää (Kulttuurivihkot 2023). Kalkas on kasvanut Turun Varissuolla ja opiskellut muun muassa Turun normaalikoulussa. Hän on kirjoittanut ylioppilaaksi Heinolan lukiosta vuonna 2023.
Salla Kalkas on sukua Jaakko Kalkkaalle ja Hertta Kalkkaalle.
Teokset

Yö etsii ruosteista siivilää (Kulttuurivihkot 2023)
Bartholinin rauhaset (Kulttuurivihkot 2018)
Muut julkaisut

Jalokiviä & Kiikareita 3 - kolmiosainen runo Darling darling
Sam Brown

|  |
| --- | --- |
 Sam Brown vuonna 2006
Henkilötiedot
Koko nimi:  Samantha Brown
Syntynyt: 7. lokakuuta 1964 (ikä 60) Stratford, Lontoo
Kansalaisuus:   Yhdistynyt kuningaskunta
Ammatti:  laulaja, laulunopettaja
Muusikko
Laulukielet:  englanti
Aktiivisena:  1978 −
Tyylilajit:  pop, jazz, soul
Soittimet:  kosketinsoittimet, basso, ukulele
Yhtyeet:  Pink Floyd Jools Holland's Rhythm and Blues Orchestra
Levy-yhtiöt:  A&M Records 
Aiheesta muualla
Kotisivut
  [ Muokkaa Wikidatassa ] [ ohje ]  
Samantha ”Sam” Brown (s. 7. lokakuuta 1964 Lontoo) on englantilainen laulaja-lauluntekijä.
Brownin ura alkoi 12-vuotiaana taustalaulajana Small Faces -yhtyeen levyllä 78 in the Shade. Myöhemmin hän lauloi taustoja Spandau Ballet’n ja Jon Lordin levyillä. Brownin tunnetuin kappale on ”Stop!”, joka julkaistiin vuonna 1988. Samanniminen albumi julkaistiin samana vuonna, ja se myi maailmanlaajuisesti yli 2,5 miljoonaa kappaletta. Suosio oli laajaa varsinkin Britanniassa ja Australiassa. Myös Suomessa Stop! ylitti kultalevyrajan.
Vuonna 1994 Brown teki yhteistyötä Pink Floydin kanssa levyllä The Division Bell. Lisäksi hän on esiintynyt muun muassa Deep Purplen, Gary Mooren, George Harrisonin ja Nick Caven levyillä ja konserteissa sekä Jools Hollandin yhtyeessä. Vuonna 2002 Brown lauloi George Harrisonin muistokonsertissa Royal Albert Hallissa sekä kuningatar Elisabet II:n valtakauden 50-vuotisjuhlassa Buckinghamin palatsissa.
Brown opettaa laulua Guildfordin Academy of Contemporary Musicissa.
Diskografia > Sooloalbumit

Stop! (1988)
April Moon (1990)
43 Minutes (1992)
Box (1997)
ReBoot (2000)
Ukulele and Voice (EP, 2005)
The Very Best of Sam Brown (2006)
Of The Moment (2007)
Number 8 (2023)
Sakari Ruotsalo

Sakari Aleksander Ruotsalo (ent. Burman, 17. toukokuuta 1869 Raahe – 8. marraskuuta 1935 Raahe) oli suomalainen näytelmäkirjailija.
Näytelmiä

Kuka nyt vävyksi?: kaksinäytöksinen ilveily, uusi mukaelma Aukusti Korhosen näytelmästä ”Kosijat” ynnä sen saksalaisesta alkuaiheesta. Gummeruksen näytelmiä n:o 19. Gummerus 1922, 4. painos 1950
Perttunen kiinni!: 1-näytöksinen ilveily, kirjoittanut S. A. Rlo.  Gummeruksen näytelmiä n:o 21. Gummerus 1925
Ulkokullattu: 1-näytöksinen ilveily, kirjoittanut S. A. Rlo.  Gummeruksen näytelmiä n:o 20. Gummerus 1925
Savitaipaleen hyvinvointiasema

| Savitaipaleen hyvinvointiasema |
| --- | --- |
Osoite:  Maitolantie 7, 54800 Savitaipale
Sijainti:  Savitaipale
Koordinaatit:  suuntaa antavat koordinaatit 61.1999°N, 27.6768°E
Valmistumisvuosi:  2020
Suunnittelija:  Elementit-E Oy
Rakennuttaja:  Savitaipaleen kunta
Urakoitsija:  Elementit-E Oy
Omistaja:  Savitaipaleen kunta
Käyttäjä:  Etelä-Karjalan sosiaali- ja terveyspiiri (Eksote)
Savitaipaleen hyvinvointiasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Savitaipaleen hyvinvointiasema on eteläkarjalaisessa Savitaipaleen kunnassa toimiva julkisen palvelun sosiaali- ja terveysasema. Sen palvelut tuottaa Etelä-Karjalan kuntien yhteinen sote-kuntayhtymä (Eksote).
Savitaipaleen hyvinvointiaseman 879 neliömetrin laajuinen, siirtokelpoisista elementeistä koottu uudisrakennus valmistui muutamassa kuukaudessa loppuvuodesta 2020. Se korvasi pois puretun, yli neljäkymmentä vuotta vanhan aiemman, huomattavasti suuremman terveyskeskusrakennuksen. Lisäksi Eksote oli esittänyt vuonna 2019, että Savitaipaleen vuodeosasto siirettisiin Lappeenrantaan keskussairalan A-tornin yhteyteen vuoden 2023 tienoilla.
Savitaipaleen hyvinvointiasema palvelee normaalisti maanantaista torstaihin kello 8-16 ja perjantaisin (ja pyhien aattona) kello 8-15. Muulloin ensiapu- ja päivystyspalvelut tarjoaa ympärivuorokautisesti aukioleva Etelä-Karjalan keskussairaalan päivystys sairaalan K-siivessä (sisäänkäynti ovi 10, Kahilanniementie 2, Lappeenranta). Kiireellisestä hoitoa tarvittaessa otetaan iltaisin, öisin ja viikonloppuisin yhteys Päivystysapuun (116 117; hätätilanteessa luonnollisesti Yleiseen hätänumeroon 112).
Salamurhaajan oppipoika

| Salamurhaajan oppipoika> Assassin's Apprentice.Alkuperäisteos |
| --- | --- |
Kirjailija:  Robin Hobb
Kansitaiteilija:  John Howe
Kieli:  englanti
Genre:  Fantasiakirjallisuus
Kustantaja:  Spectra
Julkaistu:  1995
Ulkoasu:  sidottu, nidottu
Sivumäärä:  400
ISBN:  0-00-224606-6
Suomennos
Suomentaja:  Sauli Santikko
Kansitaiteilija:  Michael Whelan
Kustantaja:  Otava
Julkaistu:  1996
Ulkoasu:  sidottu, nidottu
Sivumäärä:  446
ISBN:  978-951-1-32821-6
Sarja: Näkijän taru
Seuraava:  Kuninkaan salamurhaaja
Löydä lisää kirjojaKirjallisuuden teemasivulta
Salamurhaajan oppipoika (engl. Assassin's Apprentice) on yhdysvaltalaisen Robin Hobbin kirjoittama fantasiakirja ja Näkijän taru -trilogian ensimmäinen osa. Englanninkielinen alkuteos ilmestyi alun perin vuonna 1995 ja se julkaistiin suomeksi Kustannusosakeyhtiö Otavan julkaisemana vuonna 1996.
Kirja kertoo äpäräprinssi FitzUljas Näkijän varhaiselämästä Peuralinnassa, jossa hänestä koulitaan salamurhaaja. Fitzillä on sekä sukunsa perinteinen taikuus, Taito, että pelätty ja halveksittu eläintaikuus, Vaisto.
Ruuhilampi (Kannonkoski)

| Ruuhilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  62°56′03″N, 25°30′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  Koukkujoki Lakojokeen 
Järvinumero:  14.444.1.001
Mittaustietoja
Pinnankorkeus:  112,1 m  
Pituus:  380 m  
Leveys:  230 m  
Rantaviiva:  0,959 km  
Pinta-ala:  4,157 ha  
Tilavuus:  0,0001494 km³ 
Keskisyvyys:  3,59 m  
Suurin syvyys:  7,5 m  
Saaria:  ei saaria 
 fiRuuhilampi 
Ruuhilampi tai Ruuhijärvi on Keski-Suomessa Kannonkoskella Alamaan lähellä sijaitseva lampi.
Maantietoa

Lampi on 380 metriä pitkä, 230 metriä leveä, ja sen pinta-ala on 4,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 149 400 kuutiometriä. Sen keskisyvyys on 3,6 metriä ja suurin syvyys on 7,5 metriä. Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Lakojoen valuma-alueeseen (14.444) se kuuluu. Lammen vedenpinnan korkeus on 112,1 metriä mpy.
Sandra Šarić

| Mitalit> Maa:   Kroatia.Naisten taekwondo. Olympialaiset  | Mitalit> Maa:   Kroatia.Naisten taekwondo. Olympialaiset  | Mitalit> Maa:   Kroatia.Naisten taekwondo. Olympialaiset  | Maa:   Kroatia> Naisten taekwondo. |
| --- | --- | --- | --- |
|  Pronssia | Peking 2008 | 67 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Garmisch 2003 | 67 kg |  |
|  Pronssia | Madrid 2005 | 67 kg |  |
|  Pronssia | Peking 2007 | 67 kg |  |
|  Pronssia | Kööpenhamina 2009 | 67 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Rooma 2008 | 72 kg |  |
Sandra Šarić (s. 8. toukokuuta 1984 Senj, Lika-Senj) on kroatialainen taekwondon olympia- ja MM-mitalisti sekä Euroopan-mestari. Hän on edustanut zagrebilaista TK Metalac -seuraa.
Šarić saavutti Pekingin olympialaisissa 2008 pronssia 67 kg:n painoluokassa kukistettuaan pronssiottelussa puertoricolaisen Asunción Ocasion pistein 5–1. Ateenan olympialaisissa 2004 hän putosi samassa sarjassa ensimmäisellä kierroksella.
Šarić saavutti MM-hopeaa 67 kg:n sarjassa Garmisch-Partenkirchenissä 2003 hävittyään loppuottelussa eteläkorealaiselle Lee Sun-Heelle pistein 2–5. Hän sai samassa painoluokassa MM-pronssia Madridissa 2005, Pekingissä 2007 ja Kööpenhaminassa 2009.
Šarić voitti Euroopan-mestaruuden 72 kg:n painoluokassa Roomassa 2008 kukistettuaan loppuottelussa turkkilaisen Burcu Sallakoğlun.
Šarić saavutti junioreiden MM-hopeaa alle 63 kg:n sarjassa 2000 ja junioreiden Euroopan-mestaruuden samassa painoluokassa 2001.
Sandrine Aubert

Sandrine Aubert
Sandrine Aubert (s. 6. lokakuuta 1982 Échirolles, Isère, Ranska) on ranskalainen alppihiihtäjä.
Aubert osallistui aikuisten arvokilpailuihin ensimmäisen kerran Åren MM-kisoissa 2007 ollen parhaimmillaan kahdeksastoista pujottelussa. Val d'Isèren MM-kilpailuissa 2009 hän oli superyhdistetyssä yhdeksäs ja Vancouverin olympialaisissa 2010 pujottelussa viides.
Aubert kilpaili maailmancupissa ensimmäisen kerran marraskuussa 2003. Ensimmäisen pistesijansa hän saavutti oltuaan yhdistetyn kilpailussa 27. Kvitfjellissä maaliskuussa 2006. Kymmenen parhaan joukkoon hän sijoittui ensimmäisen kerran oltuaan viides St. Antonin superyhdistetyssä joulukuussa 2007. Yhdistetyn maailmancupissa hän sijoittui kaudella 2007–2008 neljänneksi. Ensimmäisen voittonsa – ja palkintokorokepaikkansa – hän saavutti Ofterschwangin pujottelukilpailussa 7. maaliskuuta 2009. Muutamaa päivää myöhemmin hän voitti maailmancup-kauden 2008–2009 viimeisen pujottelun Åressa. Pujottelucupin kokonaispisteissä hän sijoittui viidenneksi. Kaudella 2009–2010 hän voitti pujottelukilpailut Åressa ja Zagrebissa sekä sijoittui samassa lajissa toiseksi Lienzissä. Pujottelucupin kokonaispisteissä hän oli neljäs.
Aubert voitti Ranskan pujottelumestaruuden vuonna 2007 ja saman lajin Euroopan cupin kokonaiskilpailun kaudella 2005–2006.
Sami Junnonen

Sami Junnonen 2023
Sami Juhani Junnonen (s. 1. heinäkuuta 1977 Tampere) on suomalainen huilutaiteilija.
Akateemisen koulutuksen taidemusiikkiin Junnonen on saanut Sibelius-Akatemiassa, Ranskan kansallisessa musiikkikonservatoriossa Lyonissa, Tanskan kuninkaallisessa musiikkiakatemiassa Kööpenhaminassa sekä lukuisilla mestarikursseilla. Hän valmistui musiikin maisteriksi erinomaisin arvosanoin Sibelius-Akatemian esittävän säveltaiteen koulutusohjelmasta vuonna 2008. Junnonen piti ensikonserttinsa Helsingin Musiikkitalossa vuonna 2012.
Junnonen on kantaesittänyt useita merkittävien nykysäveltäjien teoksia, esimerkkeinä Jimmy López Bellido, Judith Bingham, Cheryl Frances-Hoad, Uljas Pulkkis, Jouni Hirvelä, Sami Klemola, Perttu Haapanen, Juha Leinonen sekä Jennah Vainio. Hän on esiintynyt muun muassa Houston Symphonyn, Ensemble du Monde’n, Oltenia Philharmonian, sekä Moldovan sinfoniaorkesterin solistina. Junnosen konserttikiertue Venäjällä joulukuussa 2017 oli osa maailmanlaajuista Suomi 100 -hanketta.
Junnonen on työskennellyt huilun äänenjohtajana muun muassa Islannin sinfoniaorkesterissa, Kairon sinfoniaorkesterissa Egyptissä, Hong Kong Sinfoniettassa, Royal Northern Sinfoniassa Pohjois-Englannissa, Helsingin Kamariorkesterissa sekä Aucklandin filharmonisessa orkesterissa Uudessa-Seelannissa, jossa hän toimi myös huilunsoiton ja kamarimusiikin opettajana Aucklandin yliopistossa. Lisäksi hän on toiminut orkesterisoiton opettajana New Yorkissa, Fordhamin yliopistossa Yhdysvalloissa.
Junnonen on levyttänyt yhtiöille Resonus Classics, Alba Records sekä SibaRecords . Hänen esityksiänsä ovat taltioineet myös Yle, Radio Television Hong Kong, Radio New Zealand, sekä levy-yhtiöt Sony BMG, Bayerische Rundfunk, Naxos ja Ondine. Junnosen levytys Mozartin huilukvartetoista voitti Yleisradion Vuoden levy 2018 -yleisöäänestyksen. Junnonen on palkittu moninkertaisesti myös kansainvälisissä musiikkikilpailuissa ja hän on työskennellyt niiden tuomaristoissa.
Levytyksiä

Ibert, Jolivet & Rodrigo: Flute Concertos – Helsingin kamariorkesteri – Johtaja: James S. Kahane, Resonus Classics – RES10335, 2024
Georg Philipp Telemann – 12 Fantasias for solo flute, Resonus Classics, 2023
Johann Sebastian Bach – Flute Oeuvre I & II, Sami Junnonen, huilu & Markku Mäkinen, urut, Alba Records, 2022
Wolfgang Amadeus Mozart – Flute Quartets, Sami Junnonen, huilu & Chamber Domaine, Resonus Classics, 2018
Laet lauloi – The Chant Enchanted, Sami Junnonen, flute, Eva Alkula / Elisa Kerola / Heidi Äijälä, kantele, SibaRecords, 2015
Sandraudiga

Kivipaasi, jossa mainitaan Sandraudigan nimi.
Sandraudiga on vanha germaaninen jumalatar. Hänen nimensä on mainittu Hollannin Pohjois-Brabantin provinssista löytyneen kivipaaden latinankielisessä kaiverruksessa. Kivi on nykyisin Leidenin museossa. Sandraudigan nimi merkitsee 'hän, joka punaa hiekan', minkä perusteella oletetaan, että Sandraudiga on sodan jumalatar.
Satu (täsmennyssivu)

Satu voi tarkoittaa seuraavia asioita:
SATU, Sähköinen asiointitunnus
satu, kuvitteellinen tarina
Satu, naisen etunimi
SATU, Suomen audiovisuaalisen alan tuottajat, suomalainen järjestö
Satu (En saga), Jean Sibeliuksen sinfoninen runo
S/S Satu, vuonna 1909 rakennettu höyrylaiva
Satu, kesäperunalajike
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Satu”, voi hakea sivunnimihaulla, laajalla sivunnimihaulla tai tekstihaulla.
Sandrine Dixson-Declève

Sandrine Dixson-Declève on belgialainen ilmastonmuutos- ja kestävyysasioihin keskittynyt konsultti ja arvojohtaja. Hän on toinen Rooman klubin puheenjohtajista vuodesta 2018 alkaen.
Rooman klubin johtamisen lisäksi hän luennoi, toimii neuvonantajana kansainvälisissä järjestöissä kuten monissa Euroopan komission ja YK:n toimielimissä ja fasilitoi julkisia keskusteluja vaikeista aiheista.
Steelers (täsmennyssivu)

Steelers voi tarkoittaa
Kuopio Steelers, kuopiolainen amerikkalaisen jalkapallon seura
Steelers, hämeenlinnalainen salibandyseura
Sheffield Steelers, englantilainen jääkiekkojoukkue
Pittsburgh Steelers, yhdysvaltalainen amerikkalaisen jalkapallon seura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Steelers”, voi hakea sivunnimihaulla, laajalla sivunnimihaulla tai tekstihaulla.
Sanchi

| Sanchin buddhalaiset monumentit |
| --- | --- |
 Sanchin "Suuri stupa"
Maailmanperintökohde
Sijainti:  Madhya Pradesh, Intia  23°28′N, 77°44′E
Tyyppi:  kulttuuri
Kriteerit:  I, II, III, IV, VI
Tunnusnumero:  525
Valintahistoria
Valintavuosi:  1989
 Sanchi
Sanchi on kylä Intiassa, Madhya Pradeshin osavaltiossa, 45 kilometriä Bhopalin kaupungista. Kylä on kuuluisa buddhalaisista monumenteistään, jotka rakennettiin 200-luvun eaa. ja 1100-luvun välisenä aikana. Sanchi on merkittävä ja ainutlaatuinen paikka, jossa on parhaiten säilyneitä stupia. Vuonna 1989 Sanchin buddhalaiset monumentit listattiin Unescon maailmanperintöluetteloon.
Ašoka, joka oli kääntynyt buddhalaisuuteen luultavasti vuonna 258 eaa. aloitti pyhäkön rakentamisen. Hän rakennutti alueelle kahdeksan stupaa sekä 12 metriä korkean pylvään, johon on kaiverrettu hänen julistuksiaan. Kuuluisin näistä stupista on Stupa 1, eli ns. "suuri stupa".
Suuri stupa on 36,6 metriä halkaisijaltaan ja korkeudeltaan 16,46 metriä. Sen kupoli on lähes täydellisen puolipallon muotoinen. Sitä on laajennettu kolmeen otteeseen, viimeisen kerran 400-luvun puolivälissä. Erityisen kuuluisa Suuri stupa on neljästä monumentaalisesta portistaan, torana, jotka on koristeltu näyttävästi.
Sanchi hylättiin 1300-luvulla. Sanchin monumentteihin kiinnitettiin uudelleen huomiota vuonna 1818, kun brittiläinen kenraali tuli alueelle. Kasvillisuus oli jo tällöin pitkälti peittänyt rakennukset. Monumentit kärsivät tämän jälkeen amatööriarkeologien ja aarteenmetsästäjien käsissä, ja vasta 1910-luvulla arkeologi John Marshallin johdolla Sanchi sai nykyisen kuntonsa.
Aiheesta muualla

Wikimedia Commonsissa on kuvia tai muita tiedostoja aiheesta .
Sanchi UNESCOn sivuilla (englanniksi) (ranskaksi)
Unescon maailmanperintökohteet Intiassa
Agran linnoitus
Ajantan luolat
Bhimbetkan kalliosuojat
Champaner-Pavagadhin arkeologinen puisto
Chhatrapati Shivaji Terminus
Cholan elävät temppelit
Darjeelingin ja Nilgirin vuoristorautatiet
Elephantan luolat
Elloran luolat
Fatehpur Sikri
Goan kirkot ja luostarit
Great Himalayanin kansallispuisto
Hampi
Humayunin mausoleumi
Jantar Mantar
Kazirangan kansallispuisto
Keoladeo
Khajuraho
Khangchendzonga
Konarakin aurinkotemppeli
Le Corbusierin arkkitehtoniset työt
Länsi-Ghatit
Mahabalipuram
Mahabodhi-temppeli
Manasin kansallispuisto
Nanda Devi ja Valley of Flowers
Pattadakal
Punainen linnoitus
Qutub Minar
Rajasthanin kukkulalinnoitukset
Rani ki vav (kuningattaren porraskaivo)
Sanchi
Sundarbanin kansallispuisto
Taj Mahal
Savita Devi

Vidushi Savita Devi (hindiksi सविता देवी; 1940 Varanasi – 20. joulukuuta 2019 Gurgaon) oli intialainen laulaja. Hän edusti maansa taidemusiikkia ja tuli tunnetuksi muun muassa thumritulkitsijana. Hän harjoitti myös muita tyylejä, kuten khyalia, mutta ei sekoittanut eri tyylejä keskenään.
Devi oli Siddheshwari Devin tytär ja edusti Banarasin (Varanasin) gharanaa eli koulukuntaa, mutta omaksui myös Kiranan gharanan tyylin guruiltaan Mani Prasadilta ja Dilip Chandra Vediltä. Saatuaan oppiarvon taiteissa hän opiskeli Intian taidemusiikkia Banaras Hindu Universityssa. Devi sai lisäksi sitaropetusta Ravi Shankarilta, mutta päätti keskittyä sitarin sijaan ensisijaisesti lauluun. Hän kuitenkin ehti saada teini-ikäisenä stipendin ja kilpailuvoiton sitaristina. Hän konsertoi Intiassa sekä ulkomailla ja esiintyi säännöllisesti All India Radiossa sekä kansallisessa televisiossa. Devi johti vuosien ajan musiikin laitosta Delhin yliopiston Daulat Ram Collegessa, perusti äitinsä mukaan nimetyn akatemian ja kirjoitti äitinsä elämäkertateoksen Maa... Siddheshwari.
Devi kuoli Fortis Memorial Research Institutessa.
Aiheesta muualla

Viralliset sivut (Arkistoitu – Internet Archive) (englanniksi)